იოჰან ფერიე

იოჰან ფერიე ( დ. 12 მაისი, 1910 — გ. 4 იანვარი, 2010) — სურინამელი პოლიტიკოსი. სურინამის პირველი პრეზიდენტი 1975 წლიდან 1980 წლამდე. იგი ასევე იყო ქვეყნის უკანასკნელი გენერალ-გუბერნატორი დამოუკიდებლობამდე, მსახურობდა რა 1968 წლიდან 1975 წლამდე, სანამ 1975 წელს ნიდერლანდების სამეფოსგან დამოუკიდებლობის მოპოვების შემდეგ პირველი პრეზიდენტი გახდებოდა; იგი ასევე მსახურობდა მეხუთე პრემიერ-მინისტრად 1955 წლიდან 1958 წლამდე.

1999 წელს იგი დასახელდა სურინამის მეოცე საუკუნის ყველაზე მნიშვნელოვან პოლიტიკოსად. Eerste president Suriname overleden. fok.nl. 4 January 2010

ადრეული ცხოვრება
ფერიერი დაიბადა 1910 წელს სურინამის უდიდეს ქალაქსა და დედაქალაქში, პარამარიბოში. მან პედაგოგიური განათლება მიიღო. 1946 წელს იგი დაეხმარა ქვეყნის ეროვნული პარტიის დაარსებას, როდესაც სურინამი ნიდერლანდების კოლონია იყო.

სკაუტინგი
ფერიერი იყო სურინამის ბოისკაუტების (Boy Scouts van Suriname) თანადამფუძნებელი და მისი პირველი მთავარი სკაუტი. 16 წლის ასაკში იგი მასწავლებელი იყო სარამაკას ოლქში და დააარსა თავისი პირველი სკაუტური ჯგუფი. ეს ჯგუფი დღესაც არსებობს და ახლა ატარებს სახელს "იოჰან ფერიერის ჯგუფი, მე-2 ჯგუფი ნარინჯისფერი ყელსახვევები" (De Johan Ferrier groep, de groep 2 Oranje Dassers). Johan Ferrier, eerste Chief Scout Suriname. dbsuriname.com. 11 January 2010

პოლიტიკა
200px|მინი|მარცხნივ|იოჰან ფერიერი (1955)
1946 წელს ფერიერი იყო სურინამის ეროვნული პარტიის ერთ-ერთი დამფუძნებელი წევრი.  ფერიერი იყო ეროვნული საბჭოს წევრი 1946 წლიდან 1948 წლამდე. შემდეგ იგი გაემგზავრა ამსტერდამში, ნიდერლანდებში, განათლების თეორიის შესასწავლად. 1950 წელს მან მიიღო დოქტორის ხარისხი. როდესაც დაბრუნდა სურინამში, რომელიც იმ დროისთვის ნიდერლანდების სამეფოს ფარგლებში ავტონომიური ქვეყანა გახდა, მან განაგრძო სწავლა და კარიერა განათლების სფეროში. იგი მსახურობდა როგორც პრემიერ-მინისტრის, ისე შინაგან საქმეთა მინისტრის თანამდებობაზე სამწლიანი პერიოდის განმავლობაში, 1955 წლიდან 1958 წლამდე. მან ასევე გარკვეული დრო გაატარა სურინამის განათლების სამსახურის ხელმძღვანელად.  1968 წლიდან 1975 წლამდე მას ეკავა გუბერნატორის თანამდებობა.1975 წლის 25 ნოემბერს სურინამი დამოუკიდებელი გახდა და ფერიერმა დადო ფიცი, როგორც ქვეყნის პირველმა პრეზიდენტმა. დეზი ბაუტერსეს 1980 წლის სახელმწიფო გადატრიალებამ აიძულა ფერიერი, ექვსი თვის განმავლობაში გადამდგარიყო.

პრემიერ-მინისტრი ჰენკ ჩინ ა სენი გახდა ფერიერის მემკვიდრე პრეზიდენტის თანამდებობაზე. 1980 წლის 3 სექტემბერს ჩინ ა სენმა ფერიერი დააჯილდოვა ყვითელი ვარსკვლავის საპატიო ორდენის დიდი ლენტით. მისი მეუღლე ასევე გახდა პალმის საპატიო ორდენის დიდი ოფიცერი.

შემდგომი ცხოვრება
200px|მინი|მარცხნივ|იოჰან ფერიერი (2009)
ამის შემდეგ ფერიერი თავის ნათესავებთან ერთად საცხოვრებლად ნიდერლანდებში გაემგზავრა. იგი მათთან ერთად ცხოვრობდა უგსტგესტში. ფერიერი ნიდერლანდების საბავშვო ტელევიზიით ყვებოდა ხოლმე ამბებს ობობა ანანსის შესახებ. 1986 წელს გამოიცა ილუსტრირებული წიგნი „ანანსის დიდი წიგნი“ (Het Grote Anansi Boek), ნონი ლიხტველდის ილუსტრაციებით. ორიგინალური გამოცემა მონოქრომული იყო. 2010 წელს ის ხელახლა გამოიცა ფერებში. 

მისი ქალიშვილი, ქეთლინ ფერიერი, არის ნიდერლანდების წარმომადგენელთა პალატის ყოფილი წევრი „ქრისტიან-დემოკრატიული მოწოდებიდან“. 2005 წელს გამოიცა ფერიერის მემუარები „უკანასკნელი გუბერნატორი, პირველი პრეზიდენტი: იოჰან ფერიერის, სურინამელის საუკუნე“. ნიდერლანდების დედოფალმა მას რაინდის წოდება მიანიჭა.  ეროვნულ ყოველდღიურ დილის გაზეთ De Volkskrant-ში გამოქვეყნებულ ნეკროლოგში ნათქვამი იყო, რომ ის აცხადებდა: „ყველაზე ბნელ დღეებშიც კი ვინარჩუნებდი ოპტიმიზმს“.

გარდაცვალება
ფერიერი გარდაიცვალა გულის უკმარისობით უგსტგესტში, საკუთარ სახლში ძილის დროს, 99 წლის ასაკში. მისი ცხედარი 2010 წლის 4 იანვარს, დილის საათებში იპოვეს. "Johan Ferrier: een onderwijzer en gentleman in de Surinaamse politiek". wereldjournalisten.nl. 8 January 2010

ნიდერლანდების დედოფალმა ბეატრიქსმა პატივი მიაგო მის ხსოვნას.  პრემიერ-მინისტრმა იან პეტერ ბალკენენდემ თქვა, რომ ფერიერი იყო „ავტორიტეტული და ბრძენი სახელმწიფო მოღვაწე“. პოლიტიკოსმა და დიპლომატმა იან პრონკმა ხაზი გაუსვა მის ღვაწლს დაპირისპირებების გაერთიანებაში.

ფერიერი დაკრძალეს 2010 წლის 11 იანვარს ნიდერლანდების ქალაქ უგსტგესტში, სადაც იგი 1980 წლიდან ცხოვრობდა."Last farewell to Suriname President Ferrier". expatica.com. 8 January 2010

იოჰან ფერიერის ფონდი
2010 წლის 12 მაისს, იმ დღეს, როდესაც ფერიერს 100 წელი შეუსრულდებოდა, ოფიციალურად დაარსდა იოჰან ფერიერის ფონდი. ფონდი ცდილობს გაჰყვეს მის გზას საგანმანათლებლო და კულტურული მიზნების მქონე სურინამული პროექტების მხარდაჭერით. იოჰან ფერიერის ფონდი მისი ქალიშვილის, ჯოან ფერიერის ინიციატივაა, რომელმაც ფონდის პრეზენტაცია პირველად მამის თანდასწრებით 2009 წლის სექტემბერში გამართა.

იხილეთ აგრეთვე
სურინამის პრეზიდენტი

რესურსები ინტერნეტში
  Official website of the Johan Ferrier Fonds 
  Official Parliamentary Biography 

სქოლიო

კატეგორია:გარდაცვლილი 2010
კატეგორია:დაბადებული 1910
კატეგორია:სურინამის პრეზიდენტები